NORAKSTS

|  |  |
| --- | --- |
| 04.09.2024. | Nr.10/1 |

###### LĪDZFINANSĒJUMA NODROŠINĀŠANA DABAS STIHIJAS RADĪTO POSTĪJUMU SEKU NOVĒRŠANAI

**Atklāti balsojot: PAR – 12** (M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Atbilstoši Krīzes vadības padomes 2024. gada 30. jūlija sēdes lēmumam un Ministru Kabineta 2024. gada 27. augusta sēdē izskatītajam informatīvajam ziņojumam “Par situāciju pašvaldībās pēc vētras naktī uz 2024. gada 29. jūliju un turpmāko rīcību seku likvidācijai” (24-TA-1957), pašvaldībām ir iespēja saņemt vētras radīto zaudējumu kompensāciju no valsts budžeta programmas “Līdzekļi neparedzētiem gadījumiem”.

2018. gada 17. jūlija Ministru kabineta noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 6.2. nodaļas 47. punkts nosaka, ka pašvaldība  pieprasījumā minētajam objektam nodrošina līdzfinansējumu radīto zaudējumu novēršanai ne mazāk kā 30 procentu apmērā, izņemot gadījumu, ja objekts ir sociālās aprūpes centrs, dienas aprūpes centrs, sociālā māja vai speciālā izglītības iestāde, kas nodrošina internāta pakalpojumus. Ja pašvaldība iznomā tās īpašumā vai valdījumā esošu infrastruktūras objektu, tad tā var pretendēt uz līdzekļu saņemšanu neparedzēto izdevumu segšanai no valsts pamatbudžeta līdzekļiem tikai tad, ja ir veikusi tās īpašumā vai valdījumā esoša infrastruktūras objekta apdrošināšanu. Ja objekts ir būve un apdrošināts, pašvaldība pieprasījumā minētajam objektam nodrošina līdzfinansējumu radīto zaudējumu novēršanai ne mazāk kā 25 procentu apmērā un līdzfinansējumā ietilpst objekta apdrošināšanas prēmija attiecīgajam gadam. Lielu stihisku nelaimju gadījumā, ja radīto zaudējumu apmērs pārsniedz divus procentus no pašvaldības plānotajiem budžeta izdevumiem kārtējā gadā, Ministru kabinets var pieņemt lēmumu par citiem līdzekļu piešķiršanas nosacījumiem. Pašvaldību iesniegtos pieprasījumus par finanšu līdzekļu piešķiršanu īpašumā vai valdījumā esošajiem infrastruktūras objektiem izskata tikai tad, ja radīto zaudējumu kompensēšanai nepieciešamā kopējā summa ir lielāka par 10 000 euro un ja tiesību aktos nav noteikts citādi.

Savukārt minēto noteikumu un 47.¹ punkts nosaka, ka pašvaldība līdzekļus var pieprasīt to pašvaldības izdevumu, tai skaitā [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [35. panta](https://likumi.lv/ta/id/68488-socialo-pakalpojumu-un-socialas-palidzibas-likums#p35) otrās daļas 1. un 2. punktā noteikto pabalstu krīzes situācijā, kompensēšanai, kas atbilstoši pašvaldības saistošajiem noteikumiem vai lielu stihisku nelaimju gadījumā saskaņā ar pašvaldības domes lēmumu izmaksāti dzīvojamās mājas īpašniekam (īpašniekiem), dzīvokļu īpašniekiem vai to tiesiskajiem valdītājiem dzīvojamās mājas renovācijai, lai likvidētu terora akta, avārijas, stihiskas nelaimes vai citas katastrofas sekas saskaņā ar likumu "Par palīdzību dzīvokļa jautājumu risināšanā". Pašvaldība pieprasījumā minētajam infrastruktūras objektam nodrošina līdzfinansējumu ne mazāk kā 50 procentu apmērā. Lielu stihisku nelaimju gadījumā, ja radīto zaudējumu apmērs pārsniedz divus procentus no pašvaldības plānotajiem budžeta izdevumiem kārtējā gadā, Ministru kabinets var pieņemt lēmumu par citu pašvaldības līdzfinansējuma apmēru – ne mazāk kā 10 procentu apmērā.

Ievērojot minēto un ņemot vērā, ka Jelgavas valstspilsētas pašvaldībai jānosūta Viedās administrācijas un reģionālās attīstības ministrijai Jelgavas valstspilsētas pašvaldības domes lēmums par līdzfinansējuma nodrošināšanu līdz 2024. gada 6. septembrim, pamatojoties uz Pašvaldību likuma 10.panta pirmās daļas 21.punktu, likuma “Par pašvaldību budžetiem” 28. un 30.pantu, 2018. gada 17. jūlija Ministru kabineta noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 6.2. nodaļas 47. un 47.¹punktu, Jelgavas valstspilsētas pašvaldības domes 2024. gada 22. augusta lēmumu Nr.9/19 “Atbalsta sniegšana 2024. gada 28.-29.jūlija dabas stihijas laikā cietušo dzīvojamo māju atjaunošanai” un, lai nodrošinātu minēto nosacījumu izpildi,

**JELGAVAS VALSTSPILSĒTAS PAŠVALDĪBAS DOME NOLEMJ:**

Nodrošināt Jelgavas valstspilsētas pašvaldības līdzfinansējumu valsts piešķirtajam finansējumam 2024. gada 28. un 29. jūlija dabas stihijas (vētras, lietavu, plūdu) radīto postījumu seku novēršanai pašvaldības infrastruktūras objektiem un pašvaldības atbalsta sniegšanai iedzīvotājiem.

Domes priekšsēdētāja vietnieks *(paraksts)* J.Strods

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 4. septembrī